kardosdrur/scandi-wiki huggingface dataset:
Verdenskonferencen imod racisme

Verdenskonferencen imod racisme (WCAR) er en række konferencer arrangeret af UNESCO for at bekæmpe racediskrimination. De første konferencer i 1978 og 1983 handlere primært om Apartheid i Sydafrika. Konferencen i 2001 kom til at handle om Israel hvor mange arabiske lande kom med stærke angreb på Israels politik overfor palæstinenserne. USA og Israel forlod konferencen i protest. Den næste konference, der hedder Durban II, vil blive afholdt i 2009. Canada har meddelt at det ikke vil deltage fordi det mener at konferencen vil fremme racisme og intolerance. USA, Australien og Israel har udtrykt stærk betænkelighed ved at deltage. Danmark vil deltage men i september 2008 blev der startet en underskriftsindsamling i Danmark for at få Danmark til at boykotte konferencen.

Kilder

Racisme
FN
Konferencer
Etableret i 1978
Baghar Cheena-luftangrebet

Baghar Cheena-luftangrebet skete om aftenen tirsdag 17. september 2008, da fire missiler affyret fra et ubemandet fly fra United States Air Force ramte landsbyen Baghar Cheena i Syd Waziristans bjerge, i Pakistans Føderalt Administrerede Stammeområder (FATA), omkring fire kilometer fra den afghanske  grænse og 55 kilometer vest for Wana, hovedbyen i regionen, og tæt på Angoor Ada, landbyen som blev angrebet af amerikanske kommandosoldaterden 3. september. Missilerne ramte en træningslejr for militante og dræbte fem og sårede mindst seks mennesker. 

Dette var det sjette bekræftede, amerikanske missilangreb i Pakistan siden slutningen af august 2008, og det kom to dage efter det standoff som skete den 15. september, hvor pakistanske styrker skød op i luften, for at afholde amerikanske styrker i at trænge ind på pakistansk territorium. Hændelsen indtraf samtidig med at den øverstbefalende for de amerikanske styrker, Admiral Michael Mullen mødtes med Pakistan’s øverste officer, General Ashfaq Kayani og premierminister Yousuf Raza Gilani i Islamabad for at diskutere de voksende spændinger som følge af amerikanske angreb langs med grænsen.

Se også 
 Krigen i Nordvest Pakistan

Noter 

Luftangreb
Waziristan
Red Lake Falls

Red Lake Falls er en amerikansk by og administrativt centrum i det amerikanske county Red Lake County, i staten Minnesota. I 2000 havde byen et indbyggertal på .

Ekstern henvisning 

Red Lake Falls hjemmeside 

Byer i Minnesota
Mount Augustus National Park

Mount Augustus National Park er en australsk nationalpark beliggende 852 km nord for Perth, 490 km ad landevej øst for Carnavon og 390 km nordvest for Meekatharra, Vestaustralien.
Parken dækker et areal på ca. 92 km².

Mount Augustus er parkens hovedattraktion, bestående af en ca. otte km lang højderyg, hvis højeste punkt ligger ca. 860 m over det omliggende område og har et areal på ca. 48 km².

Lokale kilder er af den opfattelse at Mount Augustus er verdens største monolit, hvilket ikke kan dokumenteres.

Mount Augustus blev første gang officielt besteget af engelskfødte Francis Thomas Gregory, den 3. juni 1858, som opkaldte bjerget efter broderen Sir Augustus Charles Gregory.

Ekstern henvisning
Engelsk hjemmeside

Nationalparker i Australien
Thomas Dörflein

Thomas Dörflein (13. oktober 1963 i Berlin-Wedding – 22. september 2008 i Berlin-Wilmersdorf) var en tysk dyrepasser i Berlin Zoo. Han opfostrede isbjørnen Knut, som blev født i Berlin Zoo. 

Dörflein voksede op i Spandau og blev i 1982 dyrepasser i Berlin Zoo. Efter 1987 arbejdede han som dyrepasser for bjørne og ulve. Den 5. december 2006 blev de to første isbjørne født i zooen i 33 år, men blev afvist af deres mor Tosca ved fødslen. Efter fire dage døde broderen, mens Knut blev opfostret af Dörflein. Han har modtaget adskillige tyske priser og anerkendelser for sin indsats.

Ledelsen i Berlin Zoo var bekymret for Thomas' omgang med Knut, der i begyndelsen af 2008 vejede 108 kg. Han fik forbud mod at komme i nærkontakt med Knut, der ikke var helt ufarlig. 

Thomas Dörflein døde som 44-årig af en blodprop i hjertet.

Referencer

Eksterne henvisninger 

Personer fra Berlin
Cofaktor

En cofaktor (somme tider også kofaktor) er et ikke-protein kemisk forbindelse, der er bundet (enten tæt eller løst) til et enzym og er nødvendig for katalyse. De kan betragtes som hjælpemolekyler/-ioner, der assisterer i biokemiske transformationer. Visse substanser såsom vand og forskellige andre ioner, der er til stede i rigelige mængder, kan være tæt bundne af enzymer, men betragtes ikke som at være cofaktorer, eftersom de er allestedsnærværende og sjældent begrænsende. Nogle kilder begrænser brugen af termen "cofaktor" til uorganiske substanser.

Cofaktorer kan opdeles i to brede grupper: coenzymer og prostetiske grupper. Coenzymer er små organiske ikke-proteinmolekyler, der bærer kemiske grupper mellem enzymer. Disse molekyler er ikke tæt bundne af enzymer og afgives som en normal del af en katalytisk cyklus. I modsætning dertil danner prostetiske grupper en permanent del af proteinstrukturen.

Referencer 

Biomolekyler
Enzymer
Oxidoreduktase

I biokemi er en oxidoreduktase () et enzym, der katalyserer overførslen af elektroner fra ét molekyle (kaldet reduktant eller elektrondonor) til et andet (kaldet oxidant eller elektronacceptor).

En reaktion katalyseret af en oxidoreduktase er som følger:

A– + B → A + B–

I dette eksempel er A reduktanten og B oxidanten.

Proteiner
MGP Nordic 2008

MGP Nordic 2008 var en sangkonkurrence for børn som blev arrangeret i Århus. Dette var den fjerde gang MGP Nordic blev arrangeret.
Landene som deltog i konkurrencen var Norge, Sverige, Danmark og Finland. 
Værterne for showet var Jakob Riising og Signe Lindkvist. I pausen blev der vist forskellige indslag. DJ Noize mixede en række kendte børnesange fra de 4 lande.

Organisering 
Hvert land deltog med to sange, og en sang fra hvert land gik videre til semifinalen. Der stemte seerne igen på den de bedst kunne lide af de 4 sange, og sangen med flest stemmer vandt konkurrencen.

Deltagere

Resultat

Eksterne henvisninger 
 YLE 
 SVT
 NRK
 DR
 melodigrandprix.net

Musik i 2008
2008
Musik i Aarhus
Agathonisi

Agathonisi er en meget lille græsk ø beliggende i det nordligste af Dodekaneserne.

Øen er på 13,5 km² og bebos af 158 indbyggere (2001).

Øen har ingen lufthavn, man skal sejle til øen fra f.eks. Patmos og delvis fra Lipsi. 
Der er færgeforbindelse fra henholdsvis Samos og Kalymnos 4 gange ugentligt, hele året.

Øen er omgivet af mange mindre øer, hvoraf de fleste er ubeboede.

Eksterne henvisninger 

Dodekaneserne
Absolute Let's Dance opus 2

Absolute Let's Dance opus 2 et et opsamlingsalbum i Absolute-serien. Albummet var det fjerdemest solgte kompilation-album i Danmark i 1993. Cd-versionen indeholder 19 sange, mens bånd- og vinyl-versionen indeholder 12 sange.

Sangliste (CD) 
 Nice Device – "Cool Carona" (Radio Edit)
 Haddaway – "What Is Love" (7" Re-Mix)
 Snow – "Informer" (Edit)
 Sarah Jane Morris – "Never Gonna Give You Up" (Radio Edit)
 The S.O.U.L. S.Y.S.T.E.M. – "It's Gonna Be A Lovely Day!" (Pop Radio Edit)
 Eric Gadd – "Wish I" 
 Jade – "Don't Walk Away" (Pop Walk)
 Candy Dulfer – "Sax-A-Go-Go"
 Sound of Seduction – "C.L.A.P. Your Handz" 
 Tears n'Joy – "I Will Always Love You" (Ultimate Dance Vers.)
 Boney M. – "Brown Girl In The Ring – Remix '93" (Radio Rap Vers.)
 Yasmin – "Let Me Take Over"
 JC-001 – "Never Again"
 SWV – "I'm So Into You" (Radio Remix With Rap)
 Lindy Layton – "We Got The Love" (Essential New Mix Edit)
 Monie Love – "Born 2 B.R.E.E.D." 
 U.S.U.R.A. – "Open Your Mind" (Classic Mix)
 Oui 3 – "For What It's Worth" (Radio Edit) 
 Martha Wash – "Carry On" (Orig. 7" Edit)

Sangliste (BÅND/VINYL) 
 Nice Device – "Cool Carona" (Radio Edit)
 Haddaway – "What Is Love" (7" Re-Mix)
 Snow – "Informer" (Edit)
 Sarah Jane Morris – "Never Gonna Give You Up" (Radio Edit)
 The S.O.U.L. S.Y.S.T.E.M. – "It's Gonna Be A Lovely Day!" (Pop Radio Edit)
 Eric Gadd – "Wish I" 
 Jade – "Don't Walk Away" (Pop Walk)
 Candy Dulfer – "Sax-A-Go-Go"
 Sound of Seduction – "C.L.A.P. Your Handz" 
 Tears n'Joy – "I Will Always Love You" (Ultimate Dance Vers.)
 Boney M. – "Brown Girl In The Ring – Remix '93" (Radio Rap Vers.)
 Yasmin – "Let Me Take Over"

02
Album fra 1993
Triglav (bjerg)

Triglav (italiensk: Monte Tricorno) er det højeste bjerg i Slovenien (og også i det tidligere Jugoslavien) og i de Juliske Alper. Navnet betyder det tre-hovedede, og kan beskrive bjerget som det ud fra Bohinjdalen, og bjerget er muligvis opkaldt efter den vendiske/slaviske gud Triglav. Triglavs tre toppe ses også på det slovenske nationalvåben, flaget og den slovenske 50-eurocent-mønt.

På bjergets top står Aljažev stolp, som er et slovensk vartegn og nationalsymbol.

Bjerget blev besteget første gang 26. august 1778 af Luka Korošec, Matija Kos, Štefan Rožič og Lovrenc Willomitzer på initiativ af Sigismund Zois. Bjergets højde blev først målt i 1808 af Valentin Stanič.

Området ved Triglav er scene for et gammel slovensk eventyr om en jæger og en gemsebuk ved navn Guldhorn (Zlatorog på Slovensk) efter dens gyldne horn.

Se også 
 Triglav National Park

Eksterne henvisninger 

 Triglav på Hribi.net
 Triglav på SummitPost
 Computergenererede panoramaer: Nord Syd

Bjerge i Slovenien
Bjerge i Alperne
De juliske Alper
Tragtspinder

Tragtspinderen er en familie af edderkopper. Der er to typer. Den ene type er ikke særlig farlig, mens den anden tarantel er årsag til mange dødsfald. Den farlige bor på det østlige Australien, og andre steder. Dens gift er livsfarlig, og hvis man bliver bidt, skal man omgående få bandager på, og øjeblikkelig til hospitalet. Mange mennesker i Australien bliver udsat for dette, og hvis man ikke får hjælp inden en time, er der risiko for at dø.

Edderkopper
Giftige dyr
Slægten

Slægten kan referere til:

 Slægten (roman) – roman af Gustav Wied
 Slægten (film fra 1978) – dansk film efter romanen fra 1978 instrueret af Anders Refn
 Slægten (film fra 1912) – dansk film fra 1912 film instrueret af Vilhelm Glückstadt og Alfred Lind
 Slægten (romanserie) – dansk historisk romanserie
Gnassingbé Eyadéma

Gnassignbé Eyadéma (født Étienne Eyadéma; den 26. december 1935, død 5. februar 2005) var præsident af Togo i 1967-2005.

Eyadéma var en af lederne af statskuppet i 1967, der styrtede præsident Sylvanus Olympio i 1963, og ifølge rygtet skød han personligt den flygtende Olympio. Eyadéma var Togos diktator i 38 år.

Eyadémas søn, Faure Gnassingbé, er nu Togos præsident.

Kildeangivelser

Eksterne henvisninger 

Togos præsidenter
Statsoverhoveder der kom til magten ved kup
Diktatorer
Politikere fra Togo
Lansana Conté

Lansana Conté (cirka 1934 – 22. december 2008) var Guineas præsident fra 1984 til 2008.

Conté kom til magten ved et statskup kort efter Ahmed Sékou Tourés død.

Guineas præsidenter
Statsoverhoveder der kom til magten ved kup
Jukka Santala

Jukka Santala er en finsk professionel fodboldspiller, der tidligere har spillet for FC Nordsjælland, og som i øjeblikket tørner ud for finske RoPS.

Fodboldspillere fra Finland
Fodboldspillere fra FC Nordsjælland
Fodboldspillere fra Rangers F.C.
Fodboldspillere fra HJK Helsinki
Raggare

Raggare er et svensk udtryk for en ung person, oftest en mand med motor- og bilinteresser.

Benævnelsen opstod i 1950ernes Sverige.

Subkulturer
Gloria Macapagal-Arroyo

Gloria Macapagal-Arroyo (født 5. april 1947) var Filippinernes præsident mellem 2001 og 2010.

Macapagal var senator i 1992-98 og blev valgt vicepræsident i 1998. Efter at præsident Joseph Estrada blev afsat blev hun præsident i 2001. Hun blev genvalgt i 2004.

Hun er datter af den tidligere filippinske præsident Diosdado Macapagal.

Eksterne henvisninger

Præsidenter fra Filippinerne
Statsoverhoveder der kom til magten ved kup
MI9

MI9 (British Military Intelligence, section 9), en efterretningssektion oprettet i 1940 i England under anden verdenskrig med det formål at assistere frihedkæmpere i de nazistisk okkuperede områder samt bringe strandede allierede soldater tilbage til England (nedskudte flybesætninger, tilfangetagne/ undslupne militærpersoner etc.).

Britiske efterretningstjenester
Etableret i 1940
Singapores premierministre

Positionen som Singapores premierminister blev oprettet i 1959. Singapore blev uafhængig i 1965. Singapores premierministre har været følgende:

Lee Hsien Loong er søn af Lee Kuan Yew.

Se også 
 Singapores præsidenter

 
Lister over regeringsledere
Almindelig honningurt

 
Almindelig honningurt (Phacelia tanacetifolia) eller blot Honningurt er en 20-70 cm høj urt, der i Danmark dyrkes og findes forvildet ved vejkanter og affaldspladser. Planten kan fremkalde udslæt hos særligt følsomme personer.

Beskrivelse 

Honningurt er en staude med en opret vækst, som forgrener sig i toppen. Stænglerne er beklædt med stive hår og bærer spredtstillede, grågrønne blade, som er hele og fjersnitdelte med savtakket rand. Over- og undersiderne er beklædt med stive hår.

Blomstringen sker i maj-juni, hvor blomsterne sidder i endestillede, indrullede stande. De enkelte blomster er tragtformede, 5-tallige og regelmæssige med lysviolette kronblade og meget tydelige støvdragere. Frugterne er kapsler med mange frø.

Rodnettet er kraftigt og dybtgående.

Højde x bredde og årlig tilvækst: 0,50 x 0,25 m (50 x 25 cm/år) – i hjemlandet dog væsentligt mere.

Honningurt bruges i Danmark i landbruget i efterafgrødeblandinger.

Voksested 
Honningurt er naturligt forekommede i Californien, Arizona, Nevada og i den nordlige del af Baja California i Mexico. Alle steder findes arten på tørre klippeflader op til ca. 1.500 m højde på steder med fuld sol til ganske let skygge. Jorden skal være gruset, næringsfattig og neutral eller basisk. Fugtighed i vækstperioden frem til blomstring er vigtig.

Gorman blomsterreservatet ligger i den yderste sydvestlige ende af Tehachapi bjergene, som er en kort bjergkæde, der forbinder Coast Range med Sierra Nevada lidt nord for Los Angeles. Området har middelhavsklima med tørre somre og al nedbør i vinterhalvåret (300-450 mm/år, heraf det meste som sne sidst på vinteren). Jordbunden er gruset og porøs med et meget ringe humusindhold og et lavt indhold af tilgængelige næringssalte. Her findes arten sammen med bl.a. Amsinckia intermedia (en gulurt-art), Argemone corymbosa (en pigvalmue-art), bigelows skønhedsøje, californisk guldvalmue, Gnaphalium microcephalum (en evighedsblomst-art), natlys (flere arter), Salvia columbariae (en salvie-art), sølvbynke, tofarvet lupin og Yucca whipplei

Referencer

Kilde 
 Signe Frederiksen et al., Dansk flora, 2. udgave, Gyldendal 2012. .
 Zipcodezoo: Phacelia tanacetifolia

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Rublad-familien
Dækafgrøder
Violette blomster
Bodrum

Bodrum (tidligere Halicarnassus) er en havneby i provinsen Muğla, som ligger på en halvø i det vestlige Tyrkiet ud til Middelhavet. Ca. 20 km sydvest for Bodrum ligger den græske ø Kos. Bodrum har  indbyggere.

Dagens Bodrum er en berømt turistby og har en stor lystbådehavn. Bodrum ligger kun en halv times kørsel fra det nye turist område Altinkum med Middelhavets næststørste marina til lystbåde og færger.

Bodrum består af flere små byer, der sammenlagt udgør Bodrum. Det første man ser, er de mange hvidkalkede huse på bjergsiderne.

Fra Kos by i Grækenland er der afgang til Bodrum med russisk byggede hydrofoilbåde.

Litteratur 
 Jean-Pierre Thiollet, Bodream, Anagramme Ed., 2010, .

Referencer

Eksterne henvisninger 

Byer i Tyrkiet
Australian Silky Terrier

Australian Silky Terrier er en lille, aktiv og meget glad hund. Den blev oprindelig opdrættet som skødehund.
Den har typiske terrieregenskaber, er meget glad for børn og har en silkeblød pels – deraf navnet.

 Aktivitet: 40 minutters luftetur og let aktivering
 Dominerende: Underdanig
 Fældning: Racen fælder lidt
 Pelspleje: Lettere pelspleje
 Børnevenlig: Glad for børn med evne til at forstå hundens basale behov/signaler
 Andre husdyr: Kan finde på, at hyrde/beskytte/jage andre husdyr
 Ejererfaring: Førstegangsejere. Har måske tidligere haft ansvar i fællesskab med andre, f.eks. forældre.
 Størrelse: Lille hunderace (under 46 cm. i højden)
Dens levetid er 12-15 år

Referencer

Eksterne henvisninger 

Terriere
Lungehindekræft

Lungehindekræft (malignt pleuralt mesoteliom) er en sjælden kræftform, der primært opstår i lungehinden.
Knap 100 tilfælde konstateres årligt i Danmark, og kræftformen rammer langt hyppigere mænd.
Forskere anslog i 2004, at 100.000 mennesker i den rige del af verdenen vil dø som følge af sygdommen.
Årsagen til de fleste tilfælde er indhånding af asbeststøv.
Asbestarbejdere er derfor i særlig risiko, og sygdommen opstår i gennemsnit 35 år efter man har arbejdet med asbest.

Behandling 
Behandlingen af lungehindekræft kan være afhængig af om den er lokaliseret eller diffus.
I de sjældne tilfælde med en lokaliseret sygdom kan behandlingen være kemoterapi efterfulgt af operation og stråleterapi, der i nogle tilfælde kan være helbredende.
Ved diffus sygdom er der i dag ingen helbredende behandling men kemoterapi eller lindrende behandling bruges.
Kemoterapien kan være en kombinationsbehandling for eksempel med pemetrexid (markedført af Eli Lilly som Alimta) plus cisplatin eller carboplatin plus vinorelbine.
De amerikansk sundhedsmyndigheder, U.S. Food and Drug Administration, godkendte i 2004 kombinationen Alimta med cisplatin.
Det har status som "orphan drug".
I klinisk forsøg har kombinationen vist sig af kunne forlænge overlevelse til omkring 12 måneder (i mediantal) mod omkring 9 måneder for cisplatin alene.
Et dansk forsøg fra Rigshospitalet, Aalborg og Århus har vist en median overlevelsestid på næsten 17 måneder med kombinationen cisplatin og vinorelbine.

Erstatning 
Arbejdsskadestyrelsen har givet op til 631.000 kr. i erstatning plus eventuel kompensation for tabt arbejdsfortjeneste.
Før 2007 blev kun omkring halvdelen af tilfældene anmeldt, da lægerne ikke indberettede tilfældene.
Dette problem medførte en forespørgsel i Folketinget og en ændring i arbejdsskadesikringsloven så der nu sker en tvungen overførsel af data fra Sundhedsstyrelsen til Arbejdsskadestyrelsen.

Henvisning 

Kræftsygdomme
Luftvejssygdomme
Miss Universe 1964

Miss Universe 1964 var den 13. Miss Universe konkurrence. Den blev afholdt 1. august 1964 i Miami Beach i Florida, USA. Miss Grækenland, 21-årige Corinna "Kiriaki" Tsopei, vandt konkurrencen.

Resultat 
 Miss Universe 1964: , Corinna "Kiriaki" Tsopei
 Andenplads: , Brenda Blackler
 Tredjeplads: , Ronit Rechtman
 Fjerdeplads: , Siv Märta Aaberg
 Femteplads: , Lana Yi Yu
 Semifinalister:
 , María Amalia Ramírez
 , Sirpa Wallenius
 , Edith Noël
 , Emanuela Stramana
 , Jorunn Nystedt Barun
 Kvartfinalister:
  Bolivia, Olga Mónica del Carpio Oropeza
 , Ângela Teresa Pereira Reis Vasconcelos
  Paraguay, Miriam Riart Brugada
 , Barbara "Bobbi" Johnson
 , Mercedes Revenga de la Rosa

Specielle Priser 

 Venlighed: , Jeanne Venables
 Fotogen: , Emanuela Stramana
 Bedste Nationale Kostume: 

1964
Euscaphis

Euscaphis er en lille slægt med ca. 10 arter, som er udbredt i Østasien. Andre sytemer anser dog slægten for at være monotypisk, sådan at den kun består af én art, Euscaphis japonica. Se slægtsbeskrivelsen dér.

 Euscaphis chinensis
 Euscaphis fukienensis
 Euscaphis japonica
 Euscaphis konishii
 Euscaphis saponica
 Euscaphis simplicifolia
 Euscaphis staphyleoides
 Euscaphis tonkinensis

Note 

Planteslægter
Moses Olsen

Simon Johansínguaq Moses Valdemar Olsen (10. juni 1938 i Sisimiut – 25. september 2008 i Nuuk) var digter, samfundsdebattør og grønlandsk politiker

Efter sin realeksamen i 1959 i Nuuk tog han 1962 studentereksamen på Østre Borgerdyd, København. Samme år rejste han til Island for at studere islandsk sprog, litteratur og historie på Islands Universitet. Senere tog han eksamen som statsautoriseret translatør, og efter nogle år i Ministeriet for Grønland blev han højskolelærer på Knud Rasmussens Højskole i Sisimiut. I 1972 blev han sekretariatschef i den grønlandske fisker- og fangerorganisation KNAPK.

I 1971 blev Moses Olsen sammen med Jonathan Motzfeldt og Lars Emil Johansen valgt ind i Grønlands Landsråd.

Moses Olsen var fra 1971 – 1973 medlem af Folketinget. Ved Folketingets åbning i oktober 1972 krævede han en afstemning om Grønlands tilhørsforhold efter Grønlands nej til EF den 2. oktober 1972. (Grønland havde ikke som på Færøerne hjemmestyre, men måtte følge Danmark ind i EF). Han holdt også en åbningstale, der var med til at skabe mere dansk fokus på Grønland. Det var de første skridt mod hjemmestyre og det samarbejde, der kendes i dag.

Moses Olsen var 1975 med i en arbejdsgruppe, som Lars-Emil Johansen dannede nogle dage efter Grønlands nej til medlemskab af EF og 1977 stiftede han partiet Siumut sammen med Jonathan Motzfeldt og Lars Emil Johansen De tre var medvirkende til at Grønland fik hjemmestyre to år senere.

I 1979 blev han valgt til Grønlands Landsting og blev landsstyremedlem, (minister) som han fortsatte med at være til 1991 med forskellige ressortområder.

Moses Olsen er også digter, og det centrale i hans digtning er hans fædreland, familien og hans liv.

Han blev den 2. juli 1966 viet af Motzfeldt til Elisa Olsen.

Referencer 

Politikere fra Grønland
Tidligere folketingsmedlemmer fra Grønland
Debattører fra Danmark
Digtere fra Grønland
Folketingsmedlemmer i 1970'erne
Personer i Dansk Biografisk Leksikon
Personer i Kraks Blå Bog (afdøde)
Siem Reap

Siem Reap er en by i det nordvestlige Cambodja med ca. 140.000 indbyggere. Siem Reap ligger nogle få kilometer syd for Angkor. Byen er hovedstad i Siem Reap provinsen.

Historie 
Navnet Siem Reap betyder 'Siams nederlag' — nutidens Thailand — og refererer til en århundredgammel strid mellem Cambodia og Thailand.

I 1901 begyndte École Française d'Extrême Orient (EFEO) en lang tilknytning til Angkor ved at finansiere en ekspedition til Bayon. I 1907 blev Angkor, som havde været under thailandsk kontrol returneret til Cambodia og EFEO tog ansvaret for at rydde og restaurere hele området. Samme år ankom de første turister til Angkor – et uhørt antal på 200 i løbet af 3 måneder. Angkor var blevet 'reddet' fra junglen og indtog sin plads i den moderne verden.

Siem Reap var ikke meget mere end en landsby da de første franske opdagelsesrejsende genopdagede Angkor i det 19. århundrede. Med returneringen af Angkor til Cambodian (som var under fransk kontrol) i 1907, bgyndte Siem Reap at vokse og absorberede den første bølge af turister. Grand Hotel d'Angkor åbnede sine døre i 1929 og templerne ved Angkor vedblev at være et trækplaster for Asien indti slutningen af 1960'erne og tiltrak besøgende som Charlie Chaplin og Jackie Kennedy. I 1975, blev Siem Reaps befolkning som resten af bybefolkningerne i Cambodia, evakueret af det kommunistiske Khmer Rouge og drevet ud på landet.

I dag er Siem Reap uden tvivl Cambodias hurtigst voksende by og fungerer som adgangsport til de verdensberømte Angkor templer.

Billedgalleri

Se også 
 Siem Reap-Angkor Internationale lufthavn

Referencer 

 Siem Reap Province Guide

Eksterne links 

 Siem Reap – Porten til Angkor (officiel hjemmeside for Siem Reap på www.siemreap-town.gov.kh)
 Angkor Wat – Siem Reap billeder 

Byer i Cambodja
Champa

Kongeriget Champa (vietnamesisk Chăm Pa ) var et indisk påvirket kongerige der lå i hvad der nu er det sydlige og centrale Vietnam fra omkring det 7. århundrede til 1832. Før Champa lå et kongerige kaldet Lin-yi eller Lâm Ấp (siden 192 e.Kr.), men det historiske slægtsskab mellem Lin-yi og Champa er ikke klarlagt. Champa nåede sit højdepunkt i det 9. og 10. århundrede e.Kr. Efter dette begyndte en gradvis nedgang under trykket fra Đại Việt, der lå mod nord. I 1471 plyndrede tropper derfra den nordlige Cham hovedstad Vijaya og i 1697 blev det sydlige fyrstedømme Panduranga en vasalstat for den vietnamesiske hersker. I 1832 annekterede den vietnamesiske hersker Minh Mang de resterende Cham territorier.

Forhenværende asiatiske monarkier
Forhenværende lande i vietnamesisk historie
Cambodjas historie
Laos
LD

LD har flere betydninger:
 LaserDisc – forældet disk-format
 Lønmodtagernes Dyrtidsfond – offentlig forvaltnings-organisation
 LD50 – toksilogisk udtryk for grad af giftig dosis
 LDAP – protokol for fælles brugeroplysninger
 LDG – glasart
 LDP – Linux relateret dokumentation
 LDR – elektronisk lysafhængig modstand